[[ಚಿತ್ರ:Risks and Impacts of Global Warming.png|thumb|ವಾತಾವರಣದ ಬದಲಾವಣೆಯ ಬಗ್ಗೆ ಅಂತರಸರ್ಕಾರಿ ಸಮಿತಿಯ ಮೂರನೇ ಅಂದಾಜು ವರದಿಯಿಂದ ಜಾಗತಿಕ ತಾಪಮಾನದ ಅಪಾಯಗಳು ಹಾಗು ಪರಿಣಾಮಗಳು. ಈ ಕೆಲಸದ ಬಗೆಗಿನ ನಂತರದ ಪರಿಷ್ಕರಣೆಗಳು ಗಮನಾರ್ಹವಾಗಿ ಹೆಚ್ಚಿದ ಅಪಾಯದ ಬಗ್ಗೆ ಸೂಚಿಸುತ್ತವೆ.]]
[[ಹವಾಮಾನ ಬದಲಾವಣೆ]]ಯು ಆಧುನಿಕ ಪರಿಸರದ [[ಹವಾಮಾನ]]ವನ್ನು ಪ್ರತಿಬಿಂಬಿಸುತ್ತದೆ. ಹಿಂದಿನ ಶತಮಾನದಿಂದೀಚೆಗೆ ಬದಲಾಗುತ್ತಿರುವ ಹವಾಮಾನಕ್ಕೆ [[ಹಲವಾರು ಅಂಶಗಳು ಕಾರಣ]]ವೆನ್ನಲಾಗಿದೆ, ಇದು [[ಜಾಗತಿಕ ತಾಪಮಾನ]]ದ ಪರಿಣಾಮವಾಗಿದೆ. ಭೂಮಿಯ ಕೆಳಭಾಗದ ಗಾಳಿ ಹಾಗು ಸಾಗರಗಳ[[ಸರಾಸರಿ ಉಷ್ಣಾಂಶ]]ದ ಹೆಚ್ಚಳದ ಪರಿಣಾಮವೇ ತಾಪಮಾನ. ಇದು 20ನೇ ಶತಮಾನದ ಮಧ್ಯಭಾಗದಿಂದ ಪ್ರಾರಂಭಗೊಂಡು,ಮುಂದುವರೆಯುವ ಸೂಚನೆಗಳಿವೆ. [[ನೈಸರ್ಗಿಕ ಪರಿಸರ]] ಹಾಗು [[ಮಾನವ ಜೀವನ]] ಎರಡರ ಮೇಲೂ ಕೆಲವು ಪರಿಣಾಮಗಳನ್ನು ಕನಿಷ್ಠ ಆಂಶಿಕ ಪರಿಣಾಮಗಳು ಈಗಾಗಲೇ ಜಾಗತಿಕ ತಾಪಮಾನಕ್ಕೆ ಕಾರಣವೆನ್ನಲಾಗಿದೆ. IPCCಯ 2001ರ ವರದಿಯ ಪ್ರಕಾರ [[ಹಿಮನದಿಗಳ ಹಿಮ್ಮೆಟ್ಟುವಿಕೆ]], [[ಲಾರ್ಸನ್‌ ಐಸ್ ಶೆಲ್ಫ್]] ನ [[ಹಿಮ ಹಲಗೆಗಳ ಸಿಡಿತ]], [[ಸಮುದ್ರಮಟ್ಟ ಏರಿಕೆ]], ಮಳೆ ಮಾದರಿಗಳಲ್ಲಿ ಬದಲಾವಣೆಗಳು, ಮತ್ತು ವಿಪರೀತ ಹವಾಮಾನ ಸಂಗತಿಗಳಲ್ಲಿ ಹೆಚ್ಚಿದ ತೀಕ್ಷ್ಣತೆ ಮತ್ತು ಆವರ್ತನಗಳಿಗೆ ಆಂಶಿಕವಾಗಿ ಜಾಗತಿಕ ತಾಪಮಾನ ಹೆಚ್ಚಳವೇ ಕಾರಣವೆನ್ನಲಾಗಿದೆ. ಇತರ ನಿರೀಕ್ಷಿತ ಪರಿಣಾಮಗಳಲ್ಲಿ ಕೆಲವು ಪ್ರದೇಶಗಳಲ್ಲಿ ನೀರಿನ ಅಭಾವ ಹಾಗೂ ಮತ್ತೆ ಕೆಲವು ಕಡೆಗಳಲ್ಲಿ ಹೆಚ್ಚಿದ ಮಳೆಯ ಪ್ರಮಾಣ, ಪರ್ವತಗಳ ಹಿಮದಲ್ಲಿ ಬದಲಾವಣೆ, ಹಾಗು ಹೆಚ್ಚಿದ ತಾಪಮಾನಗಳಿಂದ ಆರೋಗ್ಯದ ಮೇಲೆ ಅಡ್ಡ ಪರಿಣಾಮಗಳು ಸೇರಿವೆ. ಇಲ್ಲಿ ಗಮನಿಸಬೇಕಾದ ಪ್ರಮುಖ ಅಂಶವೆಂದರೆ ಜಾಗತಿಕ ತಾಪಮಾನವಿದ್ದರೂ,ಅದರ ಸ್ವಭಾವ, ಕಾರಣಗಳು ಮತ್ತು ಪರಿಣಾಮಗಳಿಗೆ ಸಂಬಂಧಿಸಿದ ಚರ್ಚೆ ಕುರಿತು ವಿವಾದ ಆವರಿಸಿದೆ.

ನಿರ್ದಿಷ್ಟ ಹವಾಮಾನದ ಘಟನೆಗಳನ್ನು ವಿಶ್ವದ ಮೇಲೆ ಮಾನವನ ಪರಿಣಾಮಕ್ಕೆ ಸಂಬಂಧ ಕಲ್ಪಿಸುವುದು ಸಾಮಾನ್ಯವಾಗಿ ಅಸಾಧ್ಯ. ಪರ್ಯಾಯವಾಗಿ, ಈ ರೀತಿಯಾದ ಪರಿಣಾಮವು ಹವಾಮಾನ ವಿದ್ಯಮಾನಗಳ ಒಟ್ಟಾರೆ ವಿತರಣೆ ಮತ್ತು ತೀವ್ರತೆಯಲ್ಲಿ ಬದಲಾವಣೆ ತರುತ್ತದೆಂದು ನಿರೀಕ್ಷಿಸಲಾಗಿದೆ. ಉದಾಹರಣೆಗೆ ಭಾರೀ ಮಳೆಯ ಆವರ್ತನ ಮತ್ತು ತೀವ್ರತೆಯಲ್ಲಿ ಬದಲಾವಣೆ ಉಂಟುಮಾಡಬಹುದು. ವ್ಯಾಪಕವಾದ ಪರಿಣಾಮಗಳಲ್ಲಿ [[ಹಿಮನದಿಗಳ ಹಿಮ್ಮೆಟ್ಟುವಿಕೆ]], [[ಉತ್ತರ ಧ್ರುವ ವಲಯದ ಸಂಕೋಚನ]], ಹಾಗೂ ವಿಶ್ವವ್ಯಾಪಿಯಾಗಿ [[ಸಮುದ್ರ ಮಟ್ಟದಲ್ಲಿ ಏರಿಕೆ]] ಒಳಗೊಂಡಿದೆ. ಇತರ ಪರಿಣಾಮಗಳಲ್ಲಿ [[ಬೆಳೆ ಇಳುವರಿಗಳಲ್ಲಿ]] ಬದಲಾವಣೆ, ಹೊಸ ವ್ಯಾಪಾರಿ ಮಾರ್ಗಗಳ ಸೇರ್ಪಡೆ, ಪ್ರಬೇಧಗಳ ಸಂತತಿ [[ಅಳಿವು]], ಹಾಗು [[ರೋಗವಾಹಕ]]ಗಳ ಪ್ರಮಾಣದಲ್ಲಿ ಬದಲಾವಣೆಗಳು ಸೇರಿವೆ.

21ನೇ ಶತಮಾನ ಹಾಗು ಇತ್ತೀಚಿನ ಆಧುನಿಕ ಜಗತ್ತು
ವಿಶ್ವ ಯುದ್ಧಗಳ ಶಕೆ
ಹವಾಮಾನ ಬದಲಾವಣೆ
ಸಾಮಾಜಿಕ-ತಂತ್ರಜ್ಞಾನದ ಪ್ರವೃತ್ತಿ